b'\n_START_ARTICLE_\nKatja K\xc3\xa4tk\xc3\xa4\n_START_PARAGRAPH_\nKatja K\xc3\xa4tk\xc3\xa4 (s. 1972 Tornio) on suomalainen laulaja. H\xc3\xa4net tunnetaan sisarensa Virpi K\xc3\xa4tk\xc3\xa4n kanssa perustamasta duosta CatCat, joka edusti Suomea Eurovision laulukilpailussa vuonna 1994._NEWLINE_Katja K\xc3\xa4tk\xc3\xa4 valmistui klassisen laulun opettajaksi Keski-Suomen konservatoriosta vuonna 1999. Vuonna 2001 h\xc3\xa4n teki laulun erikoistumisopinnot Jyv\xc3\xa4skyl\xc3\xa4n ammattikorkeakoulussa. H\xc3\xa4n on lis\xc3\xa4ksi kouluttautunut tanskalaisen Catherine Sadolinin Complete vocal techniquen (CVT) kursseilla, joissa opiskellaan mm. rytmimusiikin eri tyylej\xc3\xa4 ja \xc3\xa4\xc3\xa4nenk\xc3\xa4ytt\xc3\xb6tapoja. Katja ty\xc3\xb6skentelee laulunopettajana \xc3\x84\xc3\xa4nekoskella Ala-Keiteleen musiikkiopistossa, jossa h\xc3\xa4n on opettanut vuodesta 1997 alkaen. H\xc3\xa4n keikkailee yh\xc3\xa4 aktiivisesti CatCat-duolla siskonsa Virpin kanssa.'